Sylmassivet

Sylmassivet brukes ofte som betegnelsen på det sentrale fjellmassivet i Sylan. Storsylen er høyeste topp, og Sør-Norges høyeste grensefjell, 1 762 moh. Toppunktet ligger 70-80 meter inne på norsk side av grensa, og omkring 130 meter fra riksrøys 155B.

Den nest høyeste toppen er 1 728 moh og ligger på svensk side noe lenger sør, med navnet Templet. På norsk side kalles denne Storsola. Her ligger riksrøys 155A.

Lillsylen lenger nord har også høyeste punkt på svensk side, 1 702 moh. På norsk side har Lillsylen en noe lavere topp på 1 616 moh. En rygg mot nordvest har et toppunkt på 1 523 moh, og kalles i Norge for Nordsylen.

Videre er det en topp på hver side av Sylporten, henholdsvis 1 553 og 1 562 moh, og lenger vest ligger Bandaklumpen på 1 427 moh.

 Referanser 
Sylan på Norgeskart.no fra Statens kartverk

Kategori:Fjell i Trøndelag
Kategori:Fjell i Tydal
Kategori:Fjell i Sverige
Kategori:Den norske riksgrensen
Kategori:Fjell over 1000 meter